Stephen Kings The Stand får nyt liv som tv-serie

Kongen af gyserbøgers værker er efterhånden blevet filmatiseret et utal af gange, og Stephen Kings bøger har også været baggrund for en del tv-serier – blandt andet The Mist som er at finde på Netflix. Men nu kommer et af hans mest kendte værker som en tv-serie på CBS All Access: The Stand.

Kampen mellem det gode og det onde

Skulle du være en af dem, der ikke har læst The Stand, kan du se frem til en postapokalyptisk thriller hvor det gode møder det onde. En dødelig sygdom har lagt planeten øde, og de overlevende må kæmpe for livet. Kampen står imellem de gode – ledet af 108-årige Mor Abagail – og de onde – ledet af Randall Flagg.

10 episoder

Der har tidligere været snak om The Stand som film eller tv-serie – og den blev allerede tilbage 1994 lavet som miniserie. Men det endte altså som en “rigtig” serie der får premiere på CBS All Access i USA. Og, hvad der er vigtigere for os danskere – formentlig derfor også på Netflix, der har aftaler med CBS om andre serier, blandt andet Star Trek: Discovery.

Ukendt premieredato

Serien vil blive produceret af Josh Boone, der i forvejen er godt igang med filmen The New Mutants (Premiere senere i år) – en Marvel superheltefilm der dog også betegnes som en gyser, så han har erfaring fra genren. Desværre har serien ikke en premieredato endnu, ligesom der ikke er annonceret nogen skuespillere. Det er dog ventet, at den vil få premiere i 2020.

Stephen Kings The Stand får nyt liv som tv-serie